b'\n_START_ARTICLE_\nMost \xc4\x8dez Ljubljanico na progi Ljubljana-Grosuplje\n_START_PARAGRAPH_\nMost \xc4\x8dez Ljubljanico na \xc5\xbeelezni\xc5\xa1ki progi Ljubljana - Grosuplje le\xc5\xbei na delu Dolenjske proge, ki se v Grosupljem razcepi v ve\xc4\x8d krakov._NEWLINE_Most je jeklena lo\xc4\x8dna konstrukcija s svetlo odprtino 33,5 metra. Projekt za most je bil izdelan leta 1892, gradnjo obre\xc5\xbenih opornikov pa so za\xc4\x8deli marca 1893. Jekleno mostno konstrukcijo so izdelali v delavnici Ig. Gridl na Dunaju. Ko je bil most zgrajen koncem leta 1893, je bila izvedena tudi obremenilna preizku\xc5\xa1nja._NEWLINE_V skladu s pove\xc4\x8dano prometno obremenitvijo, je bilo treba leta 1939 jekleno konstrukcijo oja\xc4\x8dati. Dela je izvedla Mostovna delavnica iz Ljubljane._NEWLINE_Zadnja oja\xc4\x8ditev je bila izvedena leta 1971.'